બીવીએમ કોલેજના ઓડિટોરીયમમાં ચારૂતર વિદ્યામંડળના ચેરમેન એન્જિનિયર ભીખુભાઇ પટેલ ઇરાકની ઇશિક યુનિવર્સિટીના પ્રેસિડેન્ટ ડો.ઇદ્રિસ હદી, ગુજરાત સરકારના કમિશનરેટ ઓફ ટેક્નિકલ એજ્યુકેશનના ડાયરેક્ટર કે.કે.નિરાલા, યુએસએના શિકાગો સ્થિત ઇલિનોઇસ ઇન્સ્ટિટ્યૂટ ઓફ ટેક્નોલોજીના ડીન ઓફ એન્જિનિયરીંગ નતાચા ડિપાઓલા, બીવીએમ કોલેજના પ્રિન્સિપાલ ડો.ઇન્દ્રજીત પટેલ, સીવીએમના સહમંત્રી એન્જિનિયર મયૂર પટેલના હસ્તે કોન્ફરન્સનું ઉદ્દઘાટન કરવામાં આવ્યું હતું. ઇરાકની ઇશિક યુનિવર્સિટીના પ્રેસિડેન્ટ ડો.ઇદ્રિસ હદીએ ઇરાક અને કુર્દિસ્તાનમાં મહિલાઓની સ્થિતિ અને શિક્ષણ વિશેનો ચિતાર આપતા જણાવ્યું હતું કે ‘જુદા જુદા ક્ષેત્રમાં ૨૫૦૦ એનજીઓ કામ કરે છે, જે પૈકી ૨૦૦ એનજીઓ મહિલાના અધિકારો અને મહિલાઓમાં જાગૃતિ લાવવા માટે કામ કરે છે.’ ચારૂતર વિદ્યામંડળના ચેરમેન ભીખુભાઇ પટેલે સમાજ ઉપયોગી અને મહિલા ઉત્કર્ષ માટેના પ્રયાસોને બિરદાવ્યા હતા.